अफरीदी को कप्तानी से हटाना टीम के हित में : बट  
अफरीदी को वनडे टीम की कप्तानी से हटाए जाने की भले आलोचना की जा रही है, लेकिन पीसीबी अध्यक्ष एजाज बट ने कहा कि यह फैसला टीम हित में लिया गया।
पाकिस्तान क्रिकेट जगत में शाहिद अफरीदी को वनडे टीम की कप्तानी से हटाए जाने की भले आलोचना की जा रही है, लेकिन इन सबसे बेपरवाह पीसीबी अध्यक्ष एजाज बट ने कहा कि उनका यह फैसला टीम हित में लिया गया। हालांकि उन्होंने इसका खास कारण बताने से इनकार कर दिया।  पीसीबी ने आयरलैंड के खिलाफ होने वाली शृंखला के लिए शाहिद अफरीदी को हटाकर मिसबाह उल हक को कप्तान बना दिया है। बट ने कहा, पूरी दुनिया में कप्तान बदले जाते हैं, इसके लिए बोर्ड को जवाब नहीं देना पड़ता।